Aleksandr Vedernikov

Aleksandr Aleksandrovitsj Vedernikov (russisk: Александр Александрович Ведерников; født 11. januar 1964 i Moskva i Sovjetunionen, død 29. oktober 2020 samme sted) var en sovjetisk / russisk dirigent.

Liv og virke

Bakgrunn
Vedernikov kom fra et musikalsk foreldrehjem. Faren Aleksandr Filippovitsj Vedernikov var bass-sanger ved Bolsjojteateret, moren Natalja Gurejeva professor for orgel ved Moskvakonservatoriet. Selv studerte han ved samme konservatorium og avsluttet utdannelse der i 1990.

Karriere
Fra 1988 til 1990 virket Vedernikov i Moskva ved Stanislavski- og Nemirovitsj-Dantsjenko musikkteater. Fra 1988 til 1995 var han annendirigent og assistent for sjefdirigent Vladimir Fedosejev ved Moskvakringkastningens Tsjaikovskij symfoniorkester. I 1995 grunnla han Russian Philharmonic Orchestra, og var frem til 2004 dets kunstneriske direktør og sjefdirigent.

Fra 2001 til 2009 virket Vedernikov som musikkdirektør og førstedirigent ved Bolsjojteateret. Her utarbeidet han blant annet i 2007 en nyproduksjon av Boris Godunov i Musorgskijs originalorkestrering. Fra 2009 til 2018 var han sjefdirigent for Odense Symfoniorkester. I 2018 ble han sjefdirigent for Det Kongelige Teater i København, i 2019 dessuten musikalsk direktør og sjefdirigent ved Mikhailovskiteateret i St. Petersburg.

Han døde 27. oktober 2020 av covid-19.

Innspillinger 
Vedernikov spilte inn kommersielt for merker som Pentatone, Hyperion og Naive.

 Glinka: Ruslan og Ludmila
 Mussorgskij: Boris Godunov
 Tsjaikovskij: Nøtteknekkeren
 DVD: Rimskij-Korsakov: Legenden om den usynlige byen Kitezj og jomfruen Fevronija - Mikhail Kazakov, Vitalij Panfilov, Tatjana Monogarova, Mikhail Gubski, Albert Sjagidullin, Aleksander Naumenko. Orchestra e Coro del Teatro Lirico di Cagliari; Alexander Vedernikov, conductor; Eimuntas Nekrošius, director. 2010
 Tsjaikovskij: Eugene Onegin (2020)

Referanser

Eksterne lenker 
 
 
  
  

Russiske dirigenter
Sovjetere
Personer fra Moskva
Dødsfall relatert til covid-19 i Russland